Okresná prokuratúra Rimavská Sobota 
Jesenského 1, 979 80 Rimavská Sobota 1 	

Sp. zn. : 1 Pv 8/13/6609	Rimavská Sobota, 24.11.2014
EEČ : 2-49-148-2014

U Z N E S E N I E

Trestná vec:	obvinená XXXXX 
Trestný čin:	podvod podľa § 250 odsek 1 Trestného zákona číslo 140/1961 Zbierky zákonov v znení zákona číslo 403/2004 Zbierky zákonov

Rozhodol: 	prokurátor Okresnej prokuratúry Rimavská Sobota
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
16.07.2003 v Rimavskej Sobote uzatvorila zmluvu o úvere č. 6080340 so spoločnosťou XXXXX XXXXX na sumu 30 000,-- Sk (995,82 €) zvýšenú o príslušný poplatok vo výške 6 090,-- Sk (202,15 €), pričom v čase žiadosti o uzatvorenie tejto zmluvy do nej uviedla nepravdivé údaje o svojom zamestnaní v spoločnosti XXXXX - XXXXX, XXXXX XXXXX, hoci vedela, že tam nepracovala a nepracuje, v úmysle splniť tak podmienky na získanie úveru, z úveru nepoukázala doposiaľ žiadnu splátku a spoločnosti XXXXX XXXXX tak spôsobila škodu vo výške nie menej ako 36 090,-- Sk (1 197,97 €) aj s navýšením,

lebo je trestné stíhanie neprípustné podľa § 9 odsek 1 písmeno d Tr. poriadku, nakoľko páchateľ zomrel.

Odôvodnenie:
	Uznesením povereného príslušníka ešte Okresného riaditeľstva PZ, Oddelenia skráteného vyšetrovania Rimavská Sobota sp. zn. ORP-692/1-OSV-RS-03 z 13.12.2003 bolo začaté trestné stíhanie a vznesené obvinenie XXXXX za trestný čin podvodu podľa § 250  ods. 1 Tr. zákona č. 140/1961 Zb. na tých skutkových základoch, ako je to uvedené vo výrokovej časti tohto uznesenia. 

	Nakoľko bolo v rámci skráteného vyšetrovania potrebné vypočuť obvinenú XXXXX a táto sa v mieste trvalého bydliska nezdržiavala, bolo rozhodnuté povereným príslušníkom dňa 12.02.2004 už pod sp. zn. ORP-104/1-OSV-RS-04, a to jeho uznesením v zmysle § 173 ods. 1 písm. a) Tr. poriadku č. 141/1961 Zb. o prerušení trestného stíhania, nakoľko nebolo možné pre neprítomnosť obvinenej vec náležite objasniť. 

	Následne pri zisťovaní dôvodnosti prerušenia trestného stíhania už teraz poverený príslušník Obvodného oddelenia PZ Rimavská Sobota získal informáciu o tom, že obvinená XXXXX dňa 04.10.2012 zomrela, a to v obci Rimavská Sobota. Táto skutočnosť je dokladovaná úmrtným listom na č.l. 22 spisového materiálu, z ktorého je zrejmé, že úmrtie obvinenej XXXXX, rod. XXXXX je evidované v knihe úmrtí Matričného úradu obce XXXXX vo zväzku 29 ročník 2012 strane 143 pod poradovým číslom 427. 

	Podľa § 215 ods. 1 písm. d) Tr. poriadku prokurátor zastaví trestné stíhanie ak je trestné stíhanie neprípustné podľa § 9 Tr. poriadku.

	Z § 9 ods. 1 písm. d) Tr. poriadku vyplýva, že trestné stíhanie nemožno začať a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho. 

	Vzhľadom k vyššie uvedeným skutočnostiam bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Milan Marko
prokurátor